Μαρία Στιούαρτ, κόμισσα του Αρράν

Η Μαρία Στιούαρτ, κόμισσα του Αρράν (κάστρο του Στέρλινγκ, 13 Μαΐου 1453 - 1488) ήταν μεγαλύτερη κόρη του Ιακώβου Β΄ της Σκωτίας και της Μαρίας του Χέλρε, αδελφός της ήταν ο Ιάκωβος Γ΄ της Σκωτίας. Παντρεύτηκε δυο φορές την πρώτη φορά τον Τόμας Μπόιντ, 1ο κόμη του Αρράν και τη δεύτερη τον Ιάκωβο Χάμιλτον, 1ο λόρδο του Χάμιλτον, πολλοί πιστεύουν ότι τα παιδιά της από τον δεύτερο γάμο της διεκδίκησαν τον θρόνο της Σκωτίας. Ο αδελφός της Ιάκωβος Γ΄ διαδέχθηκε τον πατέρα τους στον θρόνο που πέθανε σε ατύχημα με κανόνι (1460), η μητέρα της πέθανε σε τρία χρόνια (1463) αφήνοντας την ίδια ορφανή 10 ετών.

 Η Μαρία Στιούαρτ παντρεύτηκε τον πρώτο της σύζυγο Τόμας Μπόιντ, κόμη του Άρραν πριν τις 26 Απριλίου 1467 σε ηλικία 14 ετών, το νησί του Άρραν της δόθηκε σαν προίκα. Το ζεύγος οικοδόμησε το κάστρο του Λάου στο βόρειο Άιρσαιρ, ο σύζυγος της πήγε στη Δανία για να συνοδεύσει τη Μαργαρίτα της Δανίας τη μελλοντική σύζυγο του Ιακώβου Γ΄ και βασίλισσα της Σκωτίας. Την περίοδο της απουσίας του ο αδελφός της αποφάσισε να συγκρουστεί με τον σύζυγο της χάρη σε φήμες των εχθρών της οικογένειας Μπόιντ που κατηγόρησαν για προδοσία στον βασιλιά τον Τόμας Μπόιντ και τον πατέρα του Ροβέρτο Μπόιντ, 1ο λόρδο του Μπόιντ. Η Μαρία κλήθηκε στη βουλή να απαντήσει στις κατηγορίες που αποδόθηκαν στον σύζυγο της, όταν έμαθε ότι το πλοίο του επέστρεψε στο λιμάνι του Λιθ πήγε να τον προειδοποιήσει και στη συνέχεια έφυγε μαζί του στη Δανία. Ο Ιάκωβος Γ΄ έκανε κατάσχεση σε όλους τους τίτλους και την περιουσία του Τόμας Μπόιντ στις 22 Νοεμβρίου 1469. Η Μαρία επέστρεψε στη Σκωτία για να απαλλάξει τον σύζυγο της από τις κατηγορίες αλλά συνελήφθη από τον αδελφό της και κρατήθηκε φυλακισμένη στο κάστρο του Ντιν στο Κιλμάρνοκ μέχρι τη στιγμή που δέχτηκε να ακυρωθεί ο γάμος της. Ο γάμος της κλήθηκε κατόπιν άκυρος (1473) και η Μαρία Στιούαρτ αναγκάστηκε να παντρευτεί ύστερα από πίεση σε δεύτερο γάμο τον Ιάκωβο Χάμιλτον, 1ο λόρδο του Χάμιλτον. Με τον πρώτο σύζυγο της Τόμας Μπόιντ απέκτησε : Λαίδη Μάργκαρετ Μπόιντ (1468 - 1533), παντρεύτηκε στον πρώτο γάμο της τον Αλεξάντερ Φόρμπς, 4ο λόρδο του Φόρμπς και στον δεύτερο γάμο της τον Σερ Δαυίδ Κένεντι και σε δεύτερο γάμο της τον Σερ Δαυίδ Κένεντι, 1ο κόμη του Κασσίλις. Ιάκωβος Μπόιντ, 2ος λόρδος των Μπόιντ του Κίλμαρνοκ (1469 - 1484), πέθανε άγαμος.Με τον δεύτερο σύζυγο της Ιάκωβο Χάμιλτον, 1ο λόρδο του Χάμιλτον απέκτησε : Ιάκωβος Χάμιλτον, 1ος κόμης του Χάμιλτον (1475–1529), παντρεύτηκε στον πρώτο γάμο του (1490) την Ελισάβετ Χομ με την οποία απέκτησε δυο κόρες. Χώρισε την Ελισάβετ (1504) και παντρεύτηκε σε δεύτερο γάμο (1516) την Τζάνετ Μπετύν, κόρη του Σερ Δαυίδ Μπετύν, 1ου κόμη του Κρέιτς και της Τζάνετ Ντάντλινγκστον με την οποία απέκτησε τρία παιδιά ανάμεσα στα οποία τον διάδοχο Ιάκωβο Χάμιλτον δούκα του Σατελλερώ, 2ο κόμη του Άρραν, υποψήφιο διάδοχο στο βασίλειο της Σκωτίας και αντιβασιλιά της Σκωτίας. Ελισάβετ Χάμιλτον (πέθανε μετά τον Απρίλιο του 1531), παντρεύτηκε στις 9 Απριλίου 1494 τον Ματθαίο Στιούαρτ, 2ο κόμη του Λέννοξ με τον οποίο δεν απέκτησε παιδιά. Οι Στιούαρτ του Λέννοξ ο πιο διάσημος από τους οποίους ήταν ο Ερρίκος Στιούαρτ, λόρδος του Ντάρνλεϊ και δεύτερος σύζυγος της Μαρίας Α΄ της Σκωτίας διεκδίκησε την καταγωγή του από τον γιο της Ελισάβετ Τζων Στιούαρτ, 3ο κόμη του Λέννοξ. Ροβέρτος Χάμιλτον, κύριος του Αουμπινί (21 Μαρτίου 1476 - 1543), γεννήθηκε στο κάστρο του Μπρόντικ στο Άρραν και πέθανε στο Τόρενς στο Λαναρκσάιρ σε ηλικία 66 ετών. Παντρεύτηκε την Ελισάβετ Κάμπελ την ανιψιά του σερίφη του Άυρ με την οποία είχε τουλάχιστον δυο παιδιά : την Τζάνετ Χάμιλτον (1500) που παντρεύτηκε τον Αλεξάντερ Μποέρνετ, 4ο βαρόνο του Λέι και τον Ματθαίο Χάμιλτον (1512) που παντρεύτηκε την Ιωάννα Μουιρχέντ του Τόρενς.Ο γιος της Μαρίας από τον πρώτο της γάμο Ιάκωβος σκοτώθηκε σε ηλικία 15 ετών από τον λόρδο Μοντγκομέρι, ο φόνος του πυροδότησε διαμάχες που διατηρήθηκαν περισσότερο από 70 χρόνια. Η Μαρία Στιούαρτ πέθανε σε ηλικία 35 ετών (1488), οι απόγονοι της Μαρίας λόγω της συγγένειας τους με τη βασιλική οικογένεια θα έχουν σημαντικό ρόλο στην πολιτική της Σκωτίας τον 16ο αιώνα ιδιαίτερα την εποχή που ήταν βασίλισσα η Μαρία, εγγονή του αδελφού της Ιακώβου Γ΄. Alison Weir, Britain's Royal Family: A Complete Genealogy (London, U.K.: The Bodley Head, 1999) Antonia Fraser (24 June 2010). Mary Queen Of Scots Charles Cawley, Cawley, Charles, Medieval Lands, Scotland, Kings P. Hume Brown, A Short History of Scotland, 1908